མཉམ་སྦྲེལ་རྒྱལ་ཚོགས་ཀྱི་འགྲོ་བ་མིའི་ཐོབ་ཐང་ལྷན་ཚོགས་ཀྱི་དུས་བཀག་བསྐྱར་ཞིབ་འདི་ལོ་ལྔ་རེའི་མཚམས་སུ་ཐེངས་རེ་གནང་སྲོལ་ཡོད་པ་དང་།འདི་ལོའི་བསྐྱར་ཞིབ་སྐབས་རྒྱ་ནག་གཞུང་གིས་བོད་དང་ཤར་ཏུར་ཀིསི་ཐན་སོགས་ཀྱི་མི་རིགས་ཐོག་འགྲོ་བ་མིའི་ཐོབ་ཐང་རྡོག་རོལ་ཤུགས་ཆེ་གཏོང་བཞིན་པའི་གནད་དོན་ནུས་ཤུགས་ལྡན་པའི་ཐོག་ནས་ཐེར་འདོན་བྱ་རྒྱུའི་ལས་འགུལ་སྤེལ་བཞིན་ཡོད་ཅིང་།དབུས་བོད་མིའི་སྒྲིག་འཛུགས་ཀྱི་ཕྱི་དྲིལ་ལས་ཁུངས་ཀྱི་ཆེད་མཐོའི་ལས་བྱེད་པ་དང་།གཞན་ཡང་བོད་མིའི་གཞུང་འབྲེལ་མིན་པའི་ཚོགས་པའི་སྐུ་ཚབ།བོད་དོན་རྒྱབ་སྐྱོར་བ་སོགས་ཞུ་གཏུགས་གནང་མཁན་མང་དག་ཞིག་ཇེ་ནི་ཝར་ཕེབས་འབྱོར་གྱིས་མཉམ་བསྡུས་ཀྱི་ལས་དོན་སྤེལ་བཞིན་ཡོད་པ་རེད།